Vermiste Wes-Rand seuns gevindTwee seuns van Krugersdorp aan die Wesrand wat sedert Sondag vermis word, is gevind. Hulle was vermis sedert hulle Sondag 31 Julie laas by ŉ huis in Kenmare gesien is. Missing Children SA berig dat Shaun Wessels (15) en Eon van Zijl (17) omstreeds 16:00 Sondagmiddag laas by Shaun se huis in Kenmare gesien is. Daar is intussen deur ‘n opsporingstelsel bepaal dat hulle selfone in die Durban-omgewing in KwaZulu-Natal is. Die seuns het met ŉ grys Corsa bakkie gery ten tyde van hulle verdwyning. Die registrasienommer van die bakkie is XSZ092GP. Shaun het ŉ swart broek, swart baadjie, grys hemp en swart skoene aangehad ten tyde van sy verdwyning. Eon het ŉ denimbroek, swart baadjie en leer skoene aangehad. Missing Children SA sê in ‘n verklaring die twee seuns is gevind te danke aan flink polisiewerk deur die Krugersdorp polisie. Geen verdere besonderhede is in die stadium bekend nie.